**UAB „EPSO-G“ ATLYGIO IR SKYRIMO KOMITETO REKOMENDACIJA**

**DĖL AB „AMBER GRID“ VALDYBOS SUDĖTIES**

Vadovaujantis bei atsižvelgiant į tai, kad:

1. AB „Amber Grid“ (toliau – **Bendrovė**) valdybos narių atranką reglamentuoja Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašas (patvirtintas Lietuvos Respublikos Vyriausybės 2015 m. birželio 17 d. nutarimu Nr. 631; toliau – **Atrankos aprašas**), UAB „EPSO-G“ įmonių grupės atrankų politika (toliau – **Atrankų politika**), UAB „EPSO-G“ atlygio ir skyrimo komiteto (toliau – **Komitetas**) veiklos nuostatai bei Bendrovės įstatai;
2. 2023 m. gruodžio 15 d. UAB „EPSO-G“ valdyba kaip Bendrovės valdybos atrankos iniciatorius patvirtino Bendrovės valdybos kompetencijų matricą bei inicijavo atrankos vykdymą pagal Atrankos aprašą ir Atrankų politiką. UAB „EPSO-G“ valdyba taip pat pavedė Komitetui atlikti atrankas į Bendrovės patronuojančios bendrovės – UAB „EPSO-G“ nominuojamų valdybos narių vietas, taip pat valstybės tarnautojo valdybos nario vietą;
3. Komitetas, atlikęs atrankų procedūras, įvertino kandidatų į valdybos narius tinkamumą eiti valdybos narių pareigas bei gavus reikiamas pažymas iš kompetentingų institucijų apie kandidatus,

**Komitetas teikia rekomendaciją į Bendrovės valdybą skirti šiuos kandidatus:**

1. **Paulius Butkus, UAB „EPSO-G“ nominuojamas narys;**
2. **Darius Kašauskas, UAB „EPSO-G“ nominuojamas narys;**
3. **Karolis Švaikauskas, valstybės tarnautojas.**

Atlygio ir skyrimo komiteto pirmininkė Asta Sungailienė